open-index/open-wikipedia-markdown huggingface dataset:
Симаргл

**Симаргл** (*Семаргл*) познат и како **Огнебог** (*Бог на огнот*) — старословенски бог на огнот и на месечината, заштитник на семињата и посевите, истерувач на зимата и најавувач на пролетта. Најчесто е претставен во облик на крилест пес, но постојат многу разновидни стилизирани прикази со неговиот лик.
десно|thumb|150px|Претстава на Симаргл од белезица,12-ти или 13 век
## Особености

Најчесто е претставен во облик на крилест пес, но постојат многу разновидни стилизирани прикази со неговиот лик. Огнот, старите Словени го поврзуваат со настанокот на луѓето. Според некои верувања, боговите прво ги создале мажот и жената од две борини меѓу кои се разгорел оган, првиот пламен на љубовта.
Симаргл е во постојана борба против злото.
Симаргл е бог со локален карактер. Помалку е познат, но постојат податоци дека бил почитуван и меѓу  Македонците. Карактеристичен пример е релјефната плоча поставена над влезната врата на Св. Никола во Нир, во Шишевскиот манастир над езерото Матка кај Скопје на која покрај другите симболи е претставен и Симаргл.

## Потекло на поимот
Според името многу е тешко да се одреди својство на ова словенско божество, посебно што името е многу различно забележано и сите тврдења за ова божество се само хипотези. Леже тврди дека етимологија на името (ако се чита споено или одвоено) во словенските јазици нема никаква смисла и дека станува знор за некакво туѓо божество. Но, С. Василев предлага следно етимолошко толкување:зборот *Симар'гл*, *Симарьгль* да се анализираат како *Сима* - и *рьгль*, како што спомениците често ги наведуваат. Вториот дел на зборот *рьгль* го доведуваме во врска со коренот *рьд*, *ргы* - што е глаголот рга, кој во словенските јазици може да значи: кида, работи премногу, трга, гони; накратко, по Василев таа анализа дава оправдување на идејата дека станува збор за божеството што ја брка зимата.
Според етимологија на Симаргл му се припишува иранско влијание: се поврзува со лрилестото персиско чудовиште со кучешка глава *Сенмурв* / *Симург* (на персиски = крилато чудовиште, птица од бајките).

Симаргл најчесто се поврзува со  персиското божество Симург кој, исто така, се претставува во облик на крилест пес, со глава од грифон.

## Библиографија

1. http://www.dazzle.ru/spec/bogi-13.shtml.;
http://ru.wikipedia.org/wiki/%D0%A1%D0%B5%D0%BC%D0%B0%D1%80%D0%B3%D0%BB.

2. Никос Чаусидис. Митските слики на Јужните Словени. Скопје: Мисла, 1994.

3. Симаргл. http://www.simargl.com.mk/Simargl_mk.html .

## Наводи

Категорија:Словенска митологија
Езотерична космологија

**Езотерична космологија** е космологија која е суштински дел од езотеричниот или окултниот систем на размислување. Речиси секогаш се занимава со овие теми: еманација, инволуција, еволуција, епигенеза, нивоа на постоење или повисоки светови (и нивната еманација и поврзаноста меѓу нив), хиерархија на духовните суштества, космички циклуси (на пример, космичка година, југа), јога или духовни техники за самоподобрување, и мистични и алтернативни состојби на свеста.

Езотеричната космологија покрива многу од темите со кои се занимаваат религиозната космологија и филозофската космологија, како на пример почетокот, целта и судбината на универзумот, на свесноста и на постоењето. Поради тоа, понекогаш е тешко да се одреди каде завршува религијата или филозофијата, а започнува езотеријата и окултизмот. Сепак, езотеричната космологија се разликува од религијата во својата пософистицирана градба на мислата, која е интелектуално сфаќање, а не верба, а од филозофијата според истакнувањето на техниките за духовна трансформација.

Примери на езотеричната космологија може да се најдат во следните правци: гностицизам, неоплатонизам, тантра, Кабала, суфизам, јога, теозофија, антропозофија, космичката традиција на Макс Теон, учењето на Шри Ауробиндо, Мехер Баба, Четвртиот пат на Гурдјеф и Успенски, во неопаганството и многу други њу ејџ учења.

## Поврзано

* Суфизам
* Мистицизам
* Астрологија

Категорија:Езотерија
Категорија:Окултизам
Категорија:Теозофија
Стефан Првовенчани

**Стефан Првовенчани** (владеел од 1196 - 1227) бил средниот син на Стефан Немања и Ана. Успеал да ја зачува државата и во 1217 од папски пратеник бил крунисан за крал што во историјата е познат под името Стефан Првовенчани. Во 1219 година неговиот брат Сава Немањиќ ја осамостоил српската црква на ранг на архиепископија.

Неговиот татко Стефан Немања се одрекол од престолот во негова корист.

Стефан Првовенчани е наследен од кралот Милутин.

Категорија:Династија Немањиќ
Категорија:Православни монарси
Категорија:Српски писатели
Категорија:Родени во непозната година
Категорија:Православни светци
Категорија:Починати во 1228 година
Германска селанска војна

**Германската селанска војна** или **Големото востание на селаните** () била најголема побуна во германските говорни подрачја во Средна Европа во периодот 1524–1525. Борбата го достигнала врвот во пролетта и летото во 1525, а пропаднала поради жестоката борба на благородништвото, кои убиле до 100.000 од 300.000 слабо вооружени селани и фармери. Преживеаните биле казнети и не постигнале ниедна од своите цели. Војната продолжила, како дотогашното движење Бундшу и Хуситските војни, низа на економски и верски побуни во кои селаните и фармерите, често поддржани од протестантското свештенство, го предводеле водството. Германската селанска војна било најголемо и најраширено востание до Француската револуција во 1789.

Војната започнала со одвоени побуни, кренати во југозападниот дел на денешна Германија и соседниот Алзас и се ширеле со одвоени побуни во средна и источна Германија и денешна Австрија. Откако востанието во Германија било задушено, се прелеало во неколку швајцарски кантони.

Во покренувањето на нивните побуни, селаните се соочиле со несовладливи пречки. Демократскиот начин на нивното движење ги оставала без командна структура и им недостасувало артилерија и коњаница. Најголем дел од нив имале мало или никакво воено искуство. Исто така тие често се предомислувале и бегале, по што биле масакрирани од нивните противници. Другата страна имала искусни воени водачи, добро опремени и дисциплинирани војски и обилни средства.

Побуната вклучувала некои принципи и реторика од скорешната Протестантска реформација, во која селаните гледале слобода и влијание. Историчарите различно ги толкуваат економските погледи на Германската селанска војна и не се согласуваат за нејзините причини и природа.

## Наводи

## Надворешни врски
*  

Категорија:Судири во 1524 година
Категорија:Судири во 1525 година
Категорија:Судири во 1526 година
Категорија:Селански буни
Категорија:Протестантска реформација
Категорија:Војни на Светото Римско Царство
Категорија:Востанија во Германија
Категорија:Европски верски војни
Мистицизам

**Мистицизам** (од грчки: *μυστικός*, мистикос) — тежнеење кон заедништво со божественото или духовната вистина, или дури и со самиот Господ преку директни искуства, преку интуиција или увиди. Мистиците (грчки: *μύσται*, латински: *mystae*) се посветени во некоја света тајна (грчки: *μύστήρια*). Мистицизмот може да е дуалистички и да прави разлика меѓу „јас“ и „божественото“, но не мора. Различни религиозни традиции го опишуваат основното мистично искуство на различни начини:

* Потполно одвојување од светот (јога, хиндуизам, будизам)
* Ослободување од циклусот на кармата (мокша во џаинизмот, нирвана во хиндуизмот и будизмот)
* Длабока внатрешна поврзаност со светот (сатори во махајана будизам, те во таоизмот)
* Единство со Бога (неоплатонизам и христијанство)
* Вродено знаење (ирфан и фитра во исламот)

Просветлување или илуминација се зборовите кои најчесто се користат за овој феномен. Мистичните традиции се еден вид поткултура на поголемите религиозни традиции, како на пример Кабалата во јудаизмот, суфизмот во исламот, веданта во хиндуизмот, христијанскиот мистицизам во христијанството, но секогаш се земаат со недоверба. Во античкиот свет, познати биле Елеузинските мистерии посветени на божицата Деметра, Дионизиските мистерии посветени на богот Дионис, Кабирските мистерии на Самотраки и орфичките мистерии, кои извршиле огромно влијнаие врз христијанската есхатологија.

## Мистиката како тема во уметноста и во популарната култура
* „Во мистичното“ (*Into the Mystic*) - песна на ирскиот музичар Ван Морисон (*Van Morrison*) од 1970 година.

## Наводи

Категорија:Езотерија
Категорија:Окултизам
Категорија:Мистицизам
Категорија:Медитација
Голман

Во повеќе спортови постои **голман** (наречен и **вратар**) кој директно го брани голот од противниците за да не постигнат гол. Голмани постојат во спортовите: фудбал, хокеј на мраз, ракомет, ватерполо, хокеј на трева и сл.

Категорија:Спортски поими
Категорија:Спортски занимања и улоги
Eric Singer Project

мини|'''Ерик Сингер'''
**Eric Singer Project** — американска рок-група. Таа е создадена од Ерик Сингер, тапанар кој свирел во Lita Ford, Alice Cooper, Black Sabath, badlandsс и сега во Kiss, заедно со Брус Кулик (Kiss, Grand Funk Railroad)на гитара, Џон Кораби (Motley Crue, Ratt) гитара и бас и  Карл Кокран на гитара и бас.

Категорија:Американски музички групи
Union (музичка група)

мини|Џон Кораби во 2010 година
**Union** е рок група формирана во 1997 година од Џон Кораби(екс-Motley Crue), Брус Кулик(екс-Kiss) басистот Џејмс Хантинг и тапанарот Брент Фиц.

## Дискографија
* *[[Union]]* (1998)
* *Union* (1998) Japanese Release *Bonus song *For You*
* *Union Live in the Galaxy* (1999)
* *Union* (Reissue-Spitfire 1999) *Bonus song *Oh Darlin*
* *The Blue Room* (2000)

## Врски
* Bruce Kulick official website  
* Brent Fitz Official Website
* Union discography at kissFAQ.com  
* Link to photos of Union in Japan in 2005

Категорија:Американски музички групи
Категорија:Музички групи основани во 1997 година
Wicked Lester

**Wicked Lester** била рокенрол група од Њујорк. Групата била формирана (како „Rainbow“) во 1970, од познатите Џин Симонс на бас и Пол Стенли ритам гитара. Во 1971 година бендот го менува името во „Wicked Lester“. Во 1972 Питер Крис оставил оглас во магазинот Ролинг Стоунс дека бара бенд, каде ќе свири тој на тапани, по што бил повикан во бендот, а потоа на аудиција истата година го избираат Ејс Фрејли за нова соло гитара (на аудицијата присуствувал и Еди Ван Хален кој не бил избран), по што во 1973 година Wicked Lester стануваат Kiss.

## Членови на бендот
### Поранешни членови
* **[[Џин Симонс]]** – бас гитара, вокал (1970–јануари 1973)
* **[[Пол Стенли]]** – ритам гитара, вокал (1970–јануари 1973)
* **Брук Острандер** – клавијатури, ударни инструменти, флејта (1970–септември 1972)
* **Тони Зарела** – тапани, ударни инструменти (1970–септември 1972)
* **[[Стефен Коронел]]** – соло гитара (1970–февруари 1972)
* **[[Рон Лиџек]]** – соло гитара (Февруари 1972–септември 1972)
* **Џо Давидсон** – тапани, ударни инструменти (1970)
* **[[Питер Крис]]** – тапани, ударни инструменти, вокал (септември 1972–јануари 1973)
* **[[Ејс Фрејли]]** – соло гитара (декември 1972–јануари 1973)

Категорија:Американски музички групи
Категорија:Музички групи основани во 1970 година
White Tiger (музичка група)

**White Tiger** беше американски глам метал бенд.

## Животопис
Бендот бил основан од страна на поранешниот гитарист на бендот Kiss, Марк Џон и поранешниот пејач на бендот Black Sabbath, Дејвид Донато, како и од помладиот брат на Марк Џон, басистот Мајкл Нортон, и тапанарот Брајан Џејмс Фокс.

Бендот чиј глам метал имиџ и звук бил прилично сличен на бендот Kiss, бил изоставен од својата издавачка куќа кон крајот на 1986 година откако раководството согледало дека нема хитови на нивниот премиерен истоимен албум.

На 5 април 2007, Марк Џон починал од мозочно крварење на 51 годишна возраст.

## Дискографија
* *White Tiger* (1986)

Категорија:Американски музички групи
Спиритуализам (појаснување)

**Спиритуализам** означува верување во задгробен живот, и во можна комуникација на живите луже со душите на мртвите преку медиум. Исто така се однесува на филозофија, доктрина или религија, а се однесува на духовниот аспект на постоењето.

Спиритуализмот исто така се однесува на:

;**Религија**

* Спиритуализам, религија делумно основана врз основа на пишувањата на шведскиот мистик Емануел Сведенборг.
* Спиритизам, слично религиозно движење основано во Франција кон средината на 19 век.

;**Филозофија**

* Спиритуализам (верување), означува верување во духовите на мртвите со кои може да се комуницира.
* Идеализам, западна филозофија, еден од двата основни правци во филозофијата кој, наспроти материјализмот, смета дека идејата, свеста, духот е првобитното нешто, а природата, постоењето, материјата е нешто второстепено.

Категорија:Религија
Категорија:Окултизам
Категорија:Спиритуализам
Прашања за современата шаховска теорија

**Прашања за современата шаховска теорија** е шаховска книга, дело на советскиот шахист, шаховски автор и теоретичар Исак Липницки. Книгата е напишна во 1956, а во неа е содржано објазнување на многу елементи од отворањето и нивното поврзување со средишницата од играта преку анализа на корисни партии одиграни во периодот до првата половина на 20. век. Книгата е напишана на руски јазик.

За делото, самиот автор запишал:

## Содржина
Делото „Прашања за современата шаховска теорија“ е одличен пример за проучувањње на спојот пимеѓу отворањето и средишницата во шаховската игра. Авторот особено обрнал вниомание на центарот и крилата како протоци за развојот на играта и остварувањето на плановите на противниците за стекнување на иницијативата. Објаснета е и мобилизацијата на фигурите во отворањето, како и оценката на позициите и примената на новини во играта.

Делото е поделено на 2 дела и 3 глави:

Првиот дел е насловен *Некои проблеми во теоријата на отворањето и средишницата*, и во него подетално е објаснето значењето на цемнтарот и крилата и нивната меѓусебна поврзаност како основни компоненти на развојот на плановите на противниците. Преку поучни партии. авторот на одличен начин го извлекува и значењето на мобилизацијата на фигурите, преземањето на иницијативата, како и примената на новини аз време на партијата.

Во вториот дел, *Рагозинова одбрана*, дадено е кратко објаснување на Нимцовичовата одбрана и неколку варијанти кои може да настанат од ова отворање.

Првата глава, која е насловена *Основни стратешки и позициони идеи на одбраната* претставува дополување на објаснувањата дадено во првиот дел, додека втората и третата глава се претставени преку аналчиза на системи на отворања и поучни партии одиграни помеѓу најдобрите шахисти кон крајот на 19. и првата половина на 20. век. 

## Стил на пишување
Делото „Прашања за современата шаховска теорија“ содржи невообичаена, но многу корисна поделба, на теоретското воопштување со анализата на системи и партии. Сите анализи и комантари се поткрепени со шаховски дијаграми, кои го олснуваат разбирањето и нудат поголема прегледност во предметот на анализирање

## Надвиорешни врски
* Мрежно место на кое книгата може да се подигне во DJVU формат 

Категорија:Шаховски книги
Категорија:Шахот во 1956 година
Категорија:Книги од 1956 година
Симург

200px|thumb|Сребрена плоча со слика на симург, потекнува од 7 или 8 век
**Симург** или **Симорг** (персиски: سیمرغ), во Македонија се изговара и Семиург, е познат и како Анга (персиски: عنقا). Ова е современо персиско име за чудесното, добронамерно, крилесто митско суштество. Претставите на Симург се среќаваат во сите периоди на величествената иранска уметност и литература, а се среќава и во иконографијата на средновековна Ерменија, Византија и други региони под влијание на иранската култура.

Името потекнува од средноперсискиот пахлевиски Сенмурв, (Senmurv, Sēnmurw (или изворно Sēnmuruγ). Средноперсиското име најверојатно има корени во Авеста со значење „птицата Саена“ (mərəγō Saēnō), односно во оригинал грабливец, како орел, сокол или јастреб. Се претпоставува дека името има корени во санскрит каде саена (санскрит: śyenaḥ) значи „грабливец“ и се смета за божествен лик. Саена, исто така, е лично име кое потекнува од името на птицата.

Постојат претпоставки за поврзаност меѓу Симург и словенскиот бог Симаргл.

Категорија:Религија
Категорија:Митологија
Категорија:Персиска митологија
Категорија:Митски птици
Грифон

[thumb|right|222px|Статуа на грифон, базилика Св. Марко во [Венеција.]]
**Грифон** или **грифин** — митско суштество со тело од лав и глава и крилја од орел. Лавот како крал на животните и орелот како крал на птиците ја симболизираат моќта и величественоста на грифинот.

## Наводи

## Надворешни врски

* Страници за грифон (англиски)
* Средновековен ѕвер: Грифин
* Митски суштества и места: Грифин

Категорија:Митологија
Херметизам

мини|Грчкиот бог Хермес

**Херметизам** — религија на доцната антика, и е основа на подоцнежниот западен езотеризам. Херметизмот се објаснува и како дел од „третиот столб“ на западната култура, односно баланс меѓу грчката рационалност и библиската верба.

Херметизмот било движење на раниот западен езотерицизам, заедно со гностицизмот. Во својот систем на верувања содржи пантеизам и хенотеизам, односно учењето дека целиот универзум е дел од „Едното“. Исто така го поддржува мислењето дека останатите ентитети како Господ, ангелите и духовните водачи, се елементарни и постојат во универзумот.

## Реинкарнација
Во херметизмот се споменува реинкарнацијата.  Како што изјавил Хермес Тримегист:

:„О, сине, низ колку тела треба да поминеме, низ колку групи од демони, низ колку редиции од повторувања и циклуси на ѕвездите, пред да стигнеме кај Едниот?“

Некои сметаат дека ова не се однесува на реинкарнација на телото, туку на прераѓања во духовниот свет. Може да се однесува на бројните суптилни тела, како и на внатрешните и надворешните демони со кои треба да се соочиме за да достигнеме хеносис.

## Морал, добро и зло
Хермес Тримегист објаснува во книгата 9 од *Корупс херметикум* дека *Ноус*,  ги носи и доброто и злото, во зависност од тоа дали ги прима од Бога или од демоните. Господ носи добро, а демоните зло. Меѓу другото, демоните носат:

:„прељуба, убиство, насилство кон таткото, осквернување на светото, безбожност, задушување, самоубиство со скокање од карпа и други демонски акции.“

Ова очигледно покажува дека херметизмот вклучува чувство за моралност. Зборот „добро“ се користи многу конкретно, и е ограничен на употреба само во врска со „Врховниот Бог“.  Само Господ (овде не се мисли на „Сè или Едното“) е потполно ослободен од злото.

Понатаму се вели дека мачно е за некого да нема свои „деца“ (не се мисли на биолошки деца, туку на свои творби). А Господ е „Татко“, затоа што сите нешта се негова творба. Затоа, без разлика дали е мајка или татко, секој треба да направи (да создаде) нешто позитивно во својот живот.

## Поврзано
* Корпус Херметикум
* Хеленистички религии
* Смарагдна плоча
* Хермес Трисмегист

## Наводи

Категорија:Езотерија
Категорија:Окултизам
Алис Купер

**Алис Купер** () — американски рок пејач, текстописец и музичар. Има невообичаени сценски настапи, кои се проследени со гилотина, електрични столчиња и вештачка крв. Купер, инспирацијата ја црпел од хорор филмовите, хеви металот и гаражниот рок и др, па така создал еден вид „театрална“ рок-музика која го добила името шок рок ().

Тој е пејач во бендот Alice Cooper, кој уште го сочинуваат Глен Бакстон на соло гитара, Мајкл Брус свири ритам гитара, Денис Динвеј со бас гитара и Нил Смит е на тапани.

## Дискографија
:*Види: [[Alice Cooper дискографија]]*

## Наводи

## Надворешни врски

* 
* Мрежното место ''Nights with Alice Cooper'' 
* Алис Купер на @ VH1.com 
* Алис Купер на Allmusic.com

Категорија:Живи луѓе
Категорија:Американски хеви метал музичари
Категорија:Американски пејачи
Категорија:Американски рок-музичари
Категорија:Христијани од 20 век
Категорија:Христијани од 21 век
Лита Форд

**Лита Росана Форд** (англиски:*Lita Rossana Ford*; родена на 19 септември 1958)  ― американска рок пејачка и гитаристка. Кон крајот на 1970-тите, била главна гитаристка во женската рок-група The Runaways, а потоа започнала успешна глам-метал соло-кариера, која својот врв го достигнала во доцните 1980-ти. „Close My Eyes Forever “, дует со Ози Озборн, е нејзина најуспешна песна која во 1989 година се искачила на осмо место на американската ''Билборд'' Хот 100 топ-листа.

## Дискографија
### Студиски Албуми

### Компилации
* *Greatest Hits* (1999) 
* *Greatest Hits Live* (2000) 
* *Platinum and Gold Collection - The Best of Lita Ford* (2004)

### Синглови

## Наводи

Категорија:Американски музичари
Категорија:Живи луѓе
Категорија:Американски рок-гитаристи
Категорија:Американски рок-пејачки
Категорија:Хард-рок-музичари
Категорија:Американски пејачи и пејачки од 21 век
Категорија:Американски пејачи и пејачки од 20 век
Категорија:Американски пејачки од 21 век
Категорија:Американски пејачки од 20 век
Категорија:Англиски хеви метал гитаристи
Категорија:Англиски глумици
Категорија:Италоамериканци
Категорија:Американски хеви метал гитаристи
Категорија:Американски хеви метал пејачи
Категорија:Американски глумици
Категорија:Родени во 1958 година
Маркова Нога

**Маркова Нога** — месност близу селото Долно Дупени, која претставува најјужна точка во Република Македонија.

## Граничен премин

мини|300п|десно|Затворениот граничен премин „Маркова Нога“

Граничниот премин „Маркова Нога-Герман“ бил отворен до 1960-тите години, кога Грција одлучила целосно да го затвори. Долго време се правеле обиди од страна на македонските власти за негово повторно одбивање, но се наидувало на грчко одбивање.

Уште во 2006 година, Владата била целосно подготвена и технички и политички овој граничен премин да биде отворен.

Последните обиди за повторно отворање на овој граничен премин дошло на средбата на министрите за надворешни работи на Македонија и Грција, Никола Попоски и Никос Коѕијас, соодветно.

Како резултат на потпишувањето на Преспанскиот договор и решавањето на спорот за името, се создала поголема можност за отворање на овој граничен премин, а во март 2019 година била потпишана спогодба за негово ставање во функција.

## Природна реткост

мини|300п|десно|Поглед на плажата „Дупени бич“

Во месноста „Маркова Нога“ се наоѓа камен („чудо на природата“), за кој се верува дека ја чува трагата од еднометарското стапало на Крале Марко.

Според легендата на мештаните, пред многу години кога Крале Марко се шетал по крајбрежјето на Големото Преспанско Езеро, тој посакал да го види и Малото Преспанско Езеро (денес во соседна Грција) поради што се поткачил на еден камен — оставајќи трага на каменот.

Каменот со трагата од Марковата нога се наоѓа во дворот на караулата која го носи неговото име. Надлежните во касарната велат дека сите граѓани што сакаат да го видат каменот може да дојдат, но претходно да се најават.

## Плажа

Во непосредна близина на затворениот граничен премин, покрај самиот брег на езерото, се наоѓа новоотворената плажа „Дупени бич“, која се протега до самата гранична линија со соседна Грција.

## Наводи

Категорија:Преспа
Категорија:Долно Дупени
Еснаф

За да ги заштитат своите интереси во средниот век занаетчиите од иста струка се здружувале и формирале сојуз на еснафи или корпорација на еснафи. Секој еснаф си имал свој статут што строго го уредувал квантитетот и квалитетот на производсвото, дистрибуцијата и сл. Непочитување на статутот се казнувало строго. Со тек на времето еснафите станале пречка за натамошниот технички прогрес.
Градските занаетчии со ист занает се здружување во еснафи или (цехови).


Категорија:Занаети
Категорија:Труд
Категорија:Економска историја
Категорија:Турцизми
Black Diamond

мини|Слика од бендот Kiss

**Black Diamond** е песна од групата Kiss напишана од Пол Стенли, заедно со Џин Симонс. Песната била издадено во 1974 година. Песната започнува со акустична гитара па потоа фуриозен риф, а песната ја исполнува Питер Крис.

## Наводи

Категорија:Kiss
Категорија:Музика
Џими Пејџ

**Џејмс Патрик Пејџ** (, роден  во ) — англиски гитарист, композитор и продуцент. Бил член на The Yardbirds од 1966 до 1968, група од која што подоцна настанува една од највлијателните рок групи Led Zeppelin.
Во 2003 година списанието Rolling Stone му го доделува 3-то место помеѓу 100-те најдобри гитаристи на сите времиња, а двапати влегува и во Куќата на Славните на Рокенролот. Првин со The Yardbirds, а потоа и со Led Zeppelin. Пејџ е првиот гитарист кој заедно со Џеф Бек го започнуваат и популаризираат користењето на ефекти на дисторзија со електрична гитара, нешто што подоцна станува основен белег во рокенролот.

## Живот
Џејмс Патрик Пејџ е роден во лондонското предградие Хестон. Татко му работи како менаџер во индустрија, а мајка му, која има ирско потекло, работи како секретарка кај некој доктор. На 12 години со родителите се преселил во Фелтхам, а подоцна во Епсом, гратчиња во близината на Лондон. Кога се доселиле во Епсом, Џими во куќата нашол гитара, на која почнал да свири. Посетувал и часови по гитара, но претежно учел сам.

Негови идоли во тоа време биле Скоти Мур и Џејмс Бартон, рокабили гитаристи, кои свиреле на албумите на Елвис Присли. Песната „Baby Let's Play House“ од Елвис, според зборовите на Пејџ, е инспирацијата за да почне да свири готара. На само 13 години, се појавува на англиската национална телевизија Би-би-си, со квартет кој свирел скифл () со песните „Mama Don't Want To Skiffle Anymore“ и „In Them Ol' Cottonfields“, песна од познатиот блузер Lead Belly.

Подоцна го напушта училиштето за да се посвети на музиката. Во почетокот му било тешко да најде екипа со која ќе свири постојано, а во една прилика има изјавено дека свирел во многу групи, буквално сите што можеле да се соберат да отсвират нешто. На еден таков настап бил забележан од Нил Кристијан фронтмен на Crusaders, после што го повикал да свири со него. Пејџ прифатил и свирел со Нил две години, меѓутоа морал да се повлече бидејќи добил мононуклеоза.

Додека се лечел, паузирал со својата музичка кариера, но се посветил на сликање. Запишал и колеџ по ликовни уметности во Surrey.

## Наводи

Категорија:Добитници на Греми
Категорија:Англиски хеви метал гитаристи
Категорија:Англиски блуз гитаристи
Категорија:Англиски рок-гитаристи
Категорија:Родени во 1944 година
Категорија:Живи луѓе
Категорија:Офицери на Редот на Британската Империја
Категорија:Англиски текстописци
3 ноември (празници)

}}|background-color:}|background-color:transparent}};"
 |valign="top" align="right"|*
 |Ден на независност на Панама (1903), Доминика (1978) и Микронезија (1986).
 |-
|}

3 ноември
Реј Лопес де Сегура

мини|Лујџи Мусини - Леонардо да Кутро и Реј Лопес играат шах на шпански терен
**Родриго (Реј) Лопес де Сегура** (шпански: *Ruy López de Segura*) (околу 1540 - 1580) бил шпански свештеник, а подоцна епископ во Сегура. Неговото дело *[[Libro de la Invención Liberal y Arte del Juego del Axedrez]]*, се смета за едно од основните за шахот во Европа, по она на Педро Дамјано.

## Животопис
Реј Лопес де Сегура е роден во Сафра, во близина на Бадахос, но живеел во Саламанка. Најверојатно бил потомок на еврејско семејство. Според многумина тој се смета дека бил првиот неофицијален светски првак во шах, откако победил на првиот модерен шаховски турнир одигран во Мадрид во 1575. Подоцна, тој ја изгубил титулата од римскиот правник Џовани Леонардо ди Бона.

Во негова чест, во западната литература, популарното шаховско отворње Шпанска партија е заменето со неговото име, а неговото име го носи и една варијанта од Руска партија (1.е4 е5 2.Sf3 Sf6 3.Sxe5 De7).

Категорија:Шпански свештеници
Категорија:Шпански шаховски теоретичари
Категорија:Починати во 1580 година
Паоло Бои

мини|Лујџи Мусини - Леонардо да Кутро и Руј Лопес играат шах на шпанскиот терен

мини|Паоло Бои
**Паоло Бои** (италијански:Paolo Boi)(роден во 1528 во Сиракуза - починал во 1598 во Неапол) бил италијански шахист. Тој бил еден од најдобрите шахисти во 16. век. Многу патувал и играл во многу градови во Италија, Турција и Унгарија. Паоло Бои, учествувал на турнирот во Мадрид во 1575. Тој, исто така го победил и папата.

Паоло Бои, бил понат и по прекарот *Il Siracusano*, бидејќи е роден во Сиракуза.

## Користена литература
* Шаховски речник. Москва: Фискултура и спорт, 1964. стр. 201—202.
* Шах: Енциклопедиски речник. Москва: Советска енциклопедија, 1990. стр. 41. ISBN 5-85270-005-3.

## Надворешни врски

* Избрана партија

Категорија:Италијански шахисти
Категорија:Родени во 1528 година
Категорија:Починати во 1598 година
Светска мрежа

**Светска мрежа** (англиски: *World Wide Web;* *W3*, *WWW*) — систем на меѓусебно поврзани, хипертекстуални документи, на кои се пристапува преку интернет. Со прелистувач може да се пристапи до ресури на интернет кои може да содржат текст, слики, видео снимки и/или други мултимедијални содржини и да се префрламе од еден на друг ресурс со помош на хиперврски. Користејќи го системот на претходните хипертекстуални системи, англискиот инженер и информатичар Тим Бернерс Ли во март 1989 година објавил што би требало да претставува Глобална мрежа. Во ЦЕРН — Женева, Тим Бернерс Ли и белгискиот информатичар Роберт Кајо, 1990. година, го објавиле својот заендички труд за користење на хипертекст за пристап до различни содржини визулено претставени како мрежа (веб — *web*) од јазли чија доржина корисникот може да ја прелистува.

Компонентите на мрежата се опслужувач, мрежен клиент, HTML (јазик за означување на хипертекст), URL (пронаоѓач на ресурси), HTTP (протокол за пренос на хипертекст).

## Поврзано
* Интернет
* Веб 2.0

## Наводи


Категорија:Семрежје
Категорија:Информатика
Категорија:Прелистувачи
Категорија:Англиски пронајдоци
Категорија:Британски пронајдоци
Алесандро Салвио

мини|Алесандро Салвио
**Алесандро Салвио** (италијански:Alessandro Salvio) (околу 1570 во Неапол - 1640) — италијански шахист, шаховски теоретичар и автор. Во 1595, Салвио го победил Паоло Бои, а од 1600 се смета дека станал неофицијален светски првак во шах. Напишал шаховска книга со наслов *Trattato dell'Inventione et Arte Liberale del Gioco Degli Scacch* објавена во 1604 во Неапол, а подоцна и книга насловена *Il Puttino* објавена во 1634. Алесандро Салвио бил посветен и ги играл популарните отворања во тоа време: Кралев гамбит и Италијанска партија. Кон крајот на 19. век се дознало дека во анализите на Салвио помагал и Џулио Полерио.

Салвио ја основал шаховката академија во Неапол.

## Дела
* «Trattato dell' inventione et arte liberale del gioco di scacchi», Napoli, 1604.

## Користена литература
* Шахматный словарь. Москва: Физкультура и спорт, 1964. С. 331—332.
* Шахматы: Энциклопедический словарь. Москва : Советская энциклопедия, 1990. С. 348. ISBN 5-85270-005-3.

## Наводи

Категорија:Родени во 1570-тите
Категорија:Починати во 1640-тите
Категорија:Италијански шахисти
Категорија:Италијански шаховски теоретичари
Категорија:Луѓе од Неапол
Категорија:Живи луѓе
3 ноември (родени)

}}|background-color:}|background-color:transparent}};"
 |valign="top" align="right"|1500&nbsp;
 |Бенвенуто Челини — италијански вајар, златар и сликар.
 |-
 |valign="top" align="right"|1749&nbsp;
 |Даниел Радерфорд — шкотски физичар и хемичар.
 |-
 |valign="top" align="right"|1801&nbsp;
 |Винченцо Белини — италијански композитор.
 |-
 |valign="top" align="right"|1901&nbsp;
 |Леополд III — крал на Белгија.
 |-
 |valign="top" align="right"|1901&nbsp;
 |Андре Малро — француски писател, теоретичар и министер за култура.
 |-
 |valign="top" align="right"|1936&nbsp;
 |Рој Емерсон — австралиски тенисер.
 |-
 |valign="top" align="right"|1945&nbsp;
 |Герд Милер — германски фудбалер.
 |-
 |valign="top" align="right"|1949&nbsp;
 |Лари Холмс — американски боксер.
 |-
 |valign="top" align="right"|1963&nbsp;
 |Ијан Рајт — англиски фудбалер.
 |-
 |valign="top" align="right"|1971&nbsp;
 |Унаи Емери — шпански фудбалер и тренер.
 |-
 |valign="top" align="right"|1979&nbsp;
 |Пабло Ајмар — аргентински фудбалер.
 |-
 |valign="top" align="right"|1986&nbsp;
 |Максим Буе — француски велосипедист.
 |-
 |valign="top" align="right"|1992&nbsp;
 |Вили Орбан — унгарски фудбалер.
 |-
 |valign="top" align="right"|2000&nbsp;
 |Сержињо Дест — американски фудбалер.
|}

3 ноември
Знаме на Питкерн

thumb|250px|Знамето на Питкерн
thumb|250px|Знамето на гувернерот на Питкерн
**Знамето на [[Питкерн]]** е усвоено на 2 април 1984. Тоа е т.н. „син павилјон“, со британското знаме во кантонот (т.е. горниот лев агол) и грбот на Питкерн на десната половина.

На знамето стојат котвата и Библијата од бродот „Баунти“ со изданок од миро (локално растение) и рачна количка. Овој дезен ја симболизира историјата на предците на островјаните, од кои најголемиот дел се директни потомци на морнарите кои се побунтувале на бродот „Баунти“ во 1789 г.

Гувернерот на Питкерн има посебно знаме, кое е британското знаме, но со грбот на Питкерн во круг во средината.

## Поврзано
* Грб на Питкерн
* Список на британски знамиња

Категорија:Питкерн
Ладнокрвниот (филм)

***„Ладнокрвниот“*** (англиски: *In Cold Blood*) - американски филм од 1967 година, во режија на Ричард Брукс (Richard Brooks), кој е автор и на сценариото, засновано врз истоимениот роман на Труман Капоти. Главните улоги ги толкуваат: Роберт Блејк (Robert Blake), Скот Вилсон (Scott Wilson), Џон Форсајт (John Forsythe) и Пол Стјуарт (Paul Stewart). Филмот имал четири номинации за „Оскар“: режија, најдобро адаптирано сценарио, камера (Конрад Л. Хил) и оригинална музика (Квинси Џонс). Исто така, филмот бил номиниран и за „Златен глобус“. Некои од сцените се снимани на локациите каде се случиле вистинските настани, поточно во Гарден Сити и Холкомб Канзас, вклучувајќи ја и куќата на Клатери. Иако во некои делови филмот е верен на романот, Брукс го има додадено фиктивниот карактер на „Известувачот“ (го игра Пол Стјуарт). Овој филм е првиот комерцијален филм во САД во кој се користи зборот „срање“ (анг.: *shit*).
 
## Синопсис
Есента 1959 година, во руралното подрачје на Канзас, се среќаваат поранешните затвореници Пери Смит (го игра Блејк) и Дик Хикок (го игра Вилсон). Тие решаваат да го ограбат домот на богатото семејство Клатер. Ноќта, тие упаѓаат во куќата, но не успеваат да го пронајдат сефот. За да ги отстранат сведоците, Смит и Хикок го убиваат целото семејство, а утредента полицијата ги пронаоѓа телата на убиените и веднаш ја започнува истрагата...

## Наводи

Категорија:Американски филмови
Категорија:Филмови на англиски јазик
Категорија:Филмови засновани на романи
Категорија:Филмови поврзани со убиства
Категорија:Филмови од 1967 година
Категорија:Филмови на Ричард Брукс
Категорија:Филмови со Роберт Блејк
Категорија:Филмови со Скот Вилсон
Категорија:Филмови со Џон Форсајт
Категорија:Филмови со Пол Стјуарт
Категорија:Филмови чие дејствие се одвива во Канзас
Категорија:Филмови на Columbia Pictures
Џулио Полерио

мини|Џулио Полерио
**Џулио Чезаре Полерио** (италијански:Giulio Cesare Polerio; роден во 1548 во Ланкијано - починал во 1612 во Рим) бил италијански шахист и шаховски теоретичар. Бил сметан за најдобар шахист во Рим.

Во 1575, Џулио кој имал прекар *l'Abruzzese*, бидејќи Ланкаијано е во областа Абруцо, го придружувал Џовани Леонардо ди Бона на турнирот во Мадрид. Се натпреварувале заедно и ги покажале своите знаења и способности против шпанскиот двоец составен од Реј Лопес и Алфонсо Серон. Потоа на италијанците им се придружил Паоло Бои, познат под прекарот *Il Siracusano*.

По турнирот во 1575, Полерио останал во Мадрид. Во периодот од 1580 до д1600, Полерио оставил многу ракописи. По враќањето во Рим, тој станал шаховски мајстор на принцот од Бонкомпањо. Во 1606, Полерио изгубил од Џеронимо Каскио во Рим.

## Надворешни врски
* Шахматный словарь. Москва: Физкультура и спорт, 1964. С. 309—310.
* Шахматы: Энциклопедический словарь. Москва: Советская энциклопедия, 1990. С. 309. ISBN 5-85270-005-3.

Категорија:Италијански шахисти
Категорија:Италијански шаховски теоретичари
Легал де Кермер

**Легал де Кермер** (француски:*De Kermur Sire de Legal*) (роден во  во Бретања - починал во 1792) бил француски шахист. Тој бил учител на Франсоа-Андре Даникан Филидор. Давајќи му првенство на својот ученик, до крајот на својот живот, Легал останал втор најдобар шахист во Париз.

Околу 1750, Легал де Кермер во партијата против Сен Брие, одиграна во Париз, победил со познатиот мат кој останал во шаховската историја, во негова чест наречен Легалов мат.

Категорија:Француски шахисти
Категорија:Починати во 1792 година
Легалов мат

**Легаловиот мат** е начинот на кој Легал де Кермер ја завршил својата партија против Сен Брие, одиграна во 1750 во Париз (некои податоци велат дека партијата била одиграна во 1787).

**Легал де Кермер-Сен Брие**

**1.е4 е5 2.Lc4 Sc6 3.Sc3 Sf6 4.Sf3 Lg4 5.Sxe5!! Lxd1??**. Со овој потег, црниот и покрај освојувањето на белата дама, форсирано прима мат. Единствени решенија на ова место се: 5...Sxe5 или 5...е5 со отстранување на опасноста од заканата на белиот. По ова, Легал ја завршува работата до крај, во висок стил. Следува **6.Lxf7+ Ke7 7. Sd5++**.

## Поврзано
* Мат (шах)

Категорија:Матови
Категорија:Шаховска теорија
Грб на Питкерн

right|thumb|220px|Грбот на Питкерн

**Грбот на [[Питкерн]]** е усвоен на 4 ноември 1969 г.

На грбот стои штит на кој е прикажана котва и Библија од бродот „Баунти“. Ова ја симболизира историјата на предците на островјаните, од кои најголемиот дел се директни потомци на морнарите кои се побунтувале на бродот „Баунти“ во 1789 г. Штитот е со зелено-син дезен што го симболизира островот кој се издига од океанот. Шлемот и челенката се расцветан изданок на растението миро и питкернската рачна количка.

Грбот се јавува и на знамето на Питкерн, како и на знамето на гувернерот на Питкерн.

## Наводи

## Поврзано
* Знаме на Питкерн
* Галерија на грбови на Обединетото Кралство и неговите зависни територии

Питкерн
Категорија:Питкерн
Грбови во Океанија

right|250px
Ова е галерија на **грбови во [[Океанија]]**. Во оваа галерија се опфатени сите независни држави во Океанија, но и зависните самоуправувачки територии.

## Независни држави

## Зависни самоуправуваки територии

## Наводи

## Поврзано
* Океанија
* Знамиња во Океанија

*
Падова

**Падова** (итал. *Padova*, лат. *Patavium*, вен. *Padoa*) — град во северна Италија, во покраината Падова (регион Венето). Градот има има 212.500 жители.


Категорија:Градови во Венето
Категорија:Општини во Падова (покраина)
Џамија Ахмадија

**Џамијата Ахмадија** е џамија која се наоѓа во Берлин, Германија. Камен-темелникот беше поставен на 6 август 1923 година и официјално пуштена во употреба во 1925 година. Главен архитект бил *К. А. Херман (Hermann)*. Оваа џамија била разрушена за време на Втората светска војна. Во 2007 година била затворена за верниците. Од 2010 година, Џамијата е отворена повторно на редовна основа. Џума намаз: Молитвата место во петок во 13:15 часот.
## Наводи

Ахмадија
Категорија:Џамии во Берлин
Џамија Ал-Кудс

**Џамијата Ал-Кудс** (германски: *Al-Quds-Moschee Hamburg*) е џамија која се наоѓа во Хамбург, Германија. Овој објект бил изграден во 1993 година. Оваа џамија многу често била посетувана од страна на Мухамед Ата и другите членови на Ал-Каеда, кои на 11 септември извршиле серија терористички напади во САД.
## Наводи

Ал-Кудс
Категорија:Џамии во Хамбург
Џамија Кадија

**Џамија Кадија** е џамија која се наоѓа во Берлин, Германија. Овој објект бил изграден во 2008 година. Џамијата била финансирана од средства собрани од жените Ахмадија, а дизајнот го направи архитектот Мубашра Илјас.
## Наводи

Категорија:Џамии во Берлин
Исламски центар
Џамија Баитул-Џам

**Џамијата Баитул-Џам** е џамија која се наоѓа во Офенбах, Германија. Оваа џамија била изградена од страна на Мубашра Ијаз.

Баитул-Џам
Исламски центар во Хамбург

**Исламскиот центар во Хамбург** (германски: Islamisches Zentrum Hamburg) е џамија која се наоѓа во Хамбург, Германија. Оваа џамија била изградена од страна на иранските емигранти во 1950 година, и во следните десетилетија се претворила во една од најголемите шиитски центри во западниот свет. Многу ирански водачи го посетиле овој центар каде ја запознале Западната наука и психологија и ја претставила шиитската вера.

Исламски центар
Категорија:Џамии во Хамбург
Џамија Нур

**Џамијата Нур** е џамија која се наоѓа во Франкфурт, Германија. Оваа џамија била изградена во 1959 година од страна на Мухамед Зафула Хан.

Оваа џамија е добро позната по тоа што е онаа во која боксерот во тешка категорија Мухамед Али се молел еднаш.

## Наводи

Нур
Нур
Џамија Јавуз Султан Селим

**Џамија Јавуз Султан Селим** е џамија која се наоѓа во Манхајм, Германија. Оваа џамија е изградена и посветена во чест на Селим I, и е најголемата џамија во Германија, каде нс секоја недела собира околу 3 000 верници.
## Наводи

Јавуз Султан Селим
Категорија:Манхајм
Џамија Абдул Азис ел-Самарај

**Џамијата Абдул Азис ал-Самарај** — муслимански објект кој се наоѓа во Фалуџа, Ирак.

Џамијата добила светско внимание кога сунитските милитанти од внатрешноста на џамијата започнале ракетни напади кон американските маринци. Американските сили возвратиле на огнот, кога хеликоптер Кобра истрелал ракета кон основата на минарето на џамијата и Ф-16 намерно фрлил бомба врз џамијата. Генералот на бригадата на американските маринци рекол дека џамијата вообичаено ќе има заштита според Женевските конвенции, но додал дека нападите од внатрешноста на зградата предизвикале да го изгуби статусот. Првично се тврдело дека четириесет бунтовници биле убиени, но подоцна било наведено дека на местото на настанот всушност не биле пронајдени никакви тела. Други извори тврдат дека дури 50 биле убиени во нападот.  
 
## Наводи

Абдул Азис ал-Самарај
Џамија Абу Ханифа

**Џамијата Абу Ханифа** (арапски:مسجد أبو حنيفة) е муслимански храм кој се наоѓа во Багдад, Ирак. Во нејзиниот двор се наоѓа гробот на Абу Ханифах. Џамијата била оштетен во војната во 2003 година
## Наводи

Абу Ханифах
Џамија ел-Абас

**Ал-Абас** (арапски: مسجد الامام العباس ) е верски комплекс  каде се наоѓа мавзолеот на Ал-Абас Ибн Али во Карбала, Ирак.  Ал-Абас бил брат на Хасан Ибн Али и Кусеин Ибн Али кои учествувале во Битката за Карбала во 680 година. Секоја година светилиштето го посетуваат милиони аџии кои доаѓаат од целиот свет
## Наводи

Ал-Абас
Џамија ел-Аскари

**Џамијата Ал-Аскари** (арапски: مرقد الامامين علي الهادي والحسن العسكري) е џамија која се наоѓа во Самара, Ирак. Оваа џамија е една од најважните муслимански објекти за шиитскиот ислам. Џамијата е изградена во 944 година. Нејзиното купе било разрушено за време на бомбардирањето на  сунитските екстремисти во 2006 година, а нејзините две минаре во 2007 година. Саат кулата исто така била разрушена во 2007 година од бомбардирање.

## Наводи

Ал-Аскари
Џамија ел-Кадинија

**Џамијата Ал Кадимија** (арапски: الحضرة الكاظمية) е муслимански храм кој се наоѓа во Багдад, Ирак. Во просториите на оваа џамија се закопани научниците Шејх Муфид и Шејх Нашир ад-Дин ат-Туси.
## Наводи

Ал Кадимија
Светилиште Имам Хусеин

**Храмот Имам Хусеин** (арапски:مقام الامام الحسين)  е свето место во шиитскиот ислам кој се наоѓа во Карбала, Ирак.  Хусеин Ибн Али е од родот на пророкот Мухамед, кој бил убиен во Битката за Карбала во 680 година. Храмот бил изграден во 684 година од страна на Муктар Ибн Абу.

Имам Хусеин
Јужнобанатски Управен Округ

**Јужнобанатскиот Управен Округ** е еден од седумте управни окрузи во Војводина. Се наоѓа во североисточниот дел на Србоја. Има површина од 4.245 км2 и население од 313 937 жители. Седиште на округот е градот Панчево.
десно|мини|200px|Јужнобанатскиот Округ во Војводина

## Општини
десно|рамка|Општини во Јужнобанатскиот Управен Округ
Округот е составен од следните осум општини:
# Град Панчево со седиште во град Панчево
# Општина Пландиште со седиште во град Пландиште
# Општина Опово со седиште во град Опово
# Општина Ковачица со седиште во град Ковачица
# Општина Алибунар со седиште во град Алибунар
# Град Вршац со седиште во град Вршац
# Општина Бела Црква со седиште во град Бела Црква
# Општина Ковин со седиште во град Ковин
Во овие општини има 94 населени места, од кои 10 градови и 84 села.

## Население
Населението брои 313 937 жители а поголеми етнички групи се:
* Срби: 220.641 (70,28%)
* Романци: 21.618 (6,88%)
* Унгарци: 15.444 (4,91%)
* Словаци: 15.212 (4,84%)
* Македонци: 7.636 (2,43%)
* Роми: 6.268 (1,99%)
* Југословени: 5.687 (1,81%)

## Надворешни врски
* Јужнобанатски интернет водич „K-013“

Категорија:Управни окрузи во Србија
Категорија:Окрузи во Војводина

Категорија:Банат
Џамија Имам Али

**Џамијата Имам Али** (арапски:حرم الإمام علي ) е муслимански храм кој се наоѓа во Наџаф, Ирак. Овој храм е познат и како *Месџид Али* или *Гробот на Али*. Али е исламски водач и роднина на пророкот Мухамед, првиот имам и четвртиот калиф. Според шиитското верување, закопани до Али во оваа џамија се посмртните останки на Адам и Нух (Ное). Објектот бил изграден во 977 година, на неколкупати оштетуван и повторно реконструиран. По нападот на САД врз Ирак во близината на џамијата се случиле многу напади, како убиството на шиитскиот водач Абдул Маџид ал-Коел во 2003 година, истата година експлозија од автомобил-бомба каде загинале околу 120 луѓе, во 2004 година од минофрлач била оштетена портата на храмот, во 2006 година од експлозија повторно биле убиени околу 40 луѓе.
 
## Наводи

Имам Али
Гувернер на Питкерн

мини|десно|200п|Знаме на гувернерот на Питкерн

**Гувернерот на Питкерн** (англ. *Governor of the Pitcairn Islands*) е претставник на британската круна во островската земја Питкерн, која е последната останата британска територија во Тихиот Океан. Питкерн ужива прилично голема локална автономија, но сепак се под власта на колонијалниот гувернер.

Заради извонредно малиот број на жители на островот (47), британците отсекогаш сметале дека е неисплатливо да постават гувернер на Питкерн во постојан престој. Наместо тоа, од 1989 г. наваму, гувернерот на Фиџи е и гувернер на Питкерн. Со осамостојувањето на Фиџи во 1970 г., оваа функција му припаднала на британскиот висок комесар во Нов Зеланд. Моментално оваа функција ја извршува Џорџ Фергусон.

Во текот на историјата на оваа функција, власта на британскиот гувернер во пракса била само номинална и формална. Меѓутоа Ричард Фел, гувернер на Питкерн помеѓу 2001 и 2006 г., го употребил неговото право за да го разреши градоначалникот кој бил вмешан во аферата за сексуална злоупотреба од 2004 г.

## Поврзано
* Список на гувернери на Фиџи (1898-1970)
* Список на британски високи комесари во Нов Зеланд (1970-денес)

Категорија:Политика на Питкерн
Питкерн
Хајнрих Корнелиус Агрипа

мини|десно|180п|Хајнрих Корнелиус Агрипа

**Хајнрих Корнелиус Агрипа фон Нетесхајм** ( - ) бил германски окултен писател, теолог, астролог, алхемичар, лекар и војник.

За време на неговиот скитачки живот низ Германија, Франција и Италија работел како теолог, лекар, вештак и војник.

Позната изрека од него: „Ништо не може да се скрие од мудриот и чувствителен, а неверниот и недостојниот не можат да ги научат тајните.“ Или: „Сите нешта кои се слични и поврзани, привлечени се едно кон друго преку нивната сила.“ Ова е познато и како закон за резонанца.

## Поврзано
* Пентаграм
* Парацелзиус

## Надворешни врски

* Страница посветена на животот на Агрипа
* Астрологијата и магијата на Агрипа
* Записите на Агрипа
* Статија во Католичката енциклопедија
* Мери Шели: *[http://wondersmith.com/scifi/mortal.htm Смртните бесмртни]*
* "''Магус'' како ренесансен човек"  (научна статија)

Категорија:Родени во 1486 година
Категорија:Родени на 14 септември
Категорија:Родени во Германија
Категорија:Починати во 1535 година
Категорија:Починати на 18 септември
Категорија:Окултни писатели
Категорија:Луѓе од Келн
Категорија:Изумители на писма
Категорија:Писатели на латински јазик
Категорија:Скептици
Елифас Леви

**Елифас Леви**, роден како **Алфонс Луј Констант**, (8 февруари 1810 г. - 31 мај 1875 г.) — француски окултистички писател и кабалист.

„Елифас Леви“ името под кое ги печател своите книги, било негов обид да го преведе своето име на хебрејски.

Елифас Леви бил опат на римската црква, филозоф и уметник, врвен книжевен стилист, голем шегаџија, и длабок симболист. Се интересирал за мистицизмот и окултизмот, па така стигнал и до тарот картите. За време на неговиот престој во Англија, заедно со Кенет Мекензи, исто така познат окултен научник во тоа време и слободен ѕидар со висок степен, ги преуредиле тарот картите и ги издале како шпил карти кои се засноваат врз научни основи.

Интересно е дека врз основа на тарот картите Елифас Леви ја започнал големата студиозна книга Магика, во која секое поглавје се заснова врз одредена карта од Големата аркана на Таротот. Со тоа, Елифас Леви го прекршил заветот на молчење со кој се обврзал кога му е доверена на чување тајната на Таротот.

## Поврзано
* Кабала
* Херметизам
* Езотерија
* Окултизам
* Тарот карти

## Надворешни врски

* книги на Леви
* на трансценденталната магија''  (HTML)
* ''Клучот за големите мистерии''
* ''Проширена биографија на француски''

Категорија:Родени во 1810 година
Категорија:Луѓе од Париз
Категорија:Родени на 8 февруари
Категорија:Починати во 1875 година
Категорија:Починати на 31 мај
Категорија:Окултни писатели
Категорија:Француски писатели
Категорија:Починати во Париз